SEBUAH SIRI NETFLIX
Abang rasa kita perlu…
Gregory, kamu…
Nanti dia keluarlah.
- Inikah rancangannya? - Syukurlah kamu di sini.
- Dia suruh tunggu. - Masa tiada. Berundur.
Jangan terasa, tapi dia tentu tak mahu jumpa kamu.
- Kenapa pula? - Betulkah dia di dalam?
- Mestilah. - Di mana lagi?
- Keluar tingkap, panjat serombong. - Diam! Dia dengarlah.
Saya tinggalkan keluarga untuk ini.
Abang dah hebahkannya dan ratu akan tertunggu-tunggu.
Ada bunyi.
Anthony.
Kalau kamu cakap walau sepatah pun…
Mari kita selesaikannya.
Beta mencari seseorang yang baru dan tak dijangka
untuk mengubah musim ini.
Itulah yang kita perlukan. Kita tak boleh buat endah tak endah.
Monarki tak boleh bertolak ansur dengan sikap itu.
Sudah tentu.
Tapi ingat, gadis hanya boleh menjadi permata
selepas mendapat pengiktirafan tuanku.
Jadi, sekiranya tiada calon yang menepati kriteria tuanku hari ini…
Rasanya dia kembali atau tidak?
Lady Whistledown diam seribu bahasa
sejak musim lepas berakhir.
Mungkin dia dah fikir sewajarnya
dan sedar bahawa dia tak patut memurkakan ratunya
dan takkan menulis lagi.
Teori tuanku amat meyakinkan.
Atau mungkin…
dia ke luar kota seperti yang kita buat pada luar musim
kerana bosan dengan ketiadaan gosip menarik.
Kamu faham apa ertinya?
Dia sama macam kita.
Tak bolehkah kita merayu kepada ratu?
Setelah sekian lama meratapi kematian ayah,
mungkin tuanku akan mengizinkan kita menghadapnya sekali lagi.
Saya tak perlu lalui semua itu
memandangkan saya tunangan En. Finch.
En. Finch mungkin tukar fikiran.
Apatah lagi apabila dia sedar hantaran tiada.
Lord Featherington yang baru akan uruskan hal itu
apabila dia tiba nanti.
Kamu perlu sentiasa tenang
dan kawal perasaan.
Tuanku tak suka kita cemas walau sedikit pun.
Senyum sikit supaya kamu nampak mesra dan mudah didekati,
tanpa kelihatan beria-ia.
Cuba buat sekarang.
- Tak mahu. - Peluhnya menitik-nitik.
- Mari sini. - Cara kamu merendah diri sececah.
Terangkan kepada adik kamu caranya.
Cari objek pegun dan tumpukan pandangan padanya.
Kakak berlatih dengan gambar berdekatan.
Beberapa kali.
- Kamu ada anugerah semula jadi… - Jangan memperkecilkan saya. Mari sini!
Tugas abang musim ini mudah saja.
Hastings pun boleh buat. Ia tentu mudah.
- Dia cakap dengan penuh perasaan. - Perasaan tak perlu.
Saya ada senarai kriteria.
Baik, patuh, pinggul cukup lebar untuk menampung bayi
dan taklah bengap.
Kriteria terakhir itu tak wajib, tapi kalau ada, bagus juga.
Cik Cordelia Patridge.
Lady Abigail Evans.
Cik Mary Ann Hallewell.
Cik Margaret Goring.
Sekarang belum terlambat. Ibu boleh kata saya pengsan.
Atau ada sesuatu pada gaun saya.
Atau bulu beri saya alahan. Apa saja asalkan saya tak perlu pergi.
Sayang.
Walau apa yang berlaku, kamu tetap intan payung ibu.
Kalaulah Penelope di sini…
Penelope? Dah berapa kali ibu larang kamu berdiri di tingkap?
Kamu mahu jadi seperti pengemis yang berpanas di luar?
Tidak, ibu.
Maafkan saya.
Viscountess Balu Bridgerton
dan Cik Eloise Bridgerton.
Ia dah sampai.
Senyum.
Apa ini?
AKHBAR MASYARAKAT
Cukup.
- Tapi, tuanku, ada lagi… - Cukup setakat ini!
Jadi, saya boleh pergi?
Ibu tak tahu.
Eloise!
Terus terang, saya tak rindu langsung semua ini.
Semoga berjaya, abang.
Abang memerlukannya musim ini.
Wahai pembaca yang dikasihi.
Anda rindukan saya?
Tatkala ahli masyarakat kita mencari ketenangan di luar kota,
penulis ini sibuk melakukan satu perkara.
Saya dah agak dia akan kembali!
Mengasah bakat saya.
Harganya pun dah naik.
Atau mungkin saya patut kata, mengatur rancangan?
Bagus sangatkah penulisannya?
Tidak, lebih baik daripada itu.
Saya menajamkan pena
untuk anda semua.
Bagaimana dia buat?
Mustahil dia buat seorang diri.
Lapan belas? Kita dah tetapkan pada 20.
Tuan saya tukar fikiran.
Awak tak tahu, jadi saya akan cakap sekali saja.
Kehendak tuan saya perlu dipenuhi.
Entah kenapa, dia pilih awak sekarang.
Itu tak bererti awak istimewa, En. Harris.
Pencetak di pekan ini ramai, tapi Lady Whistledown cuma seorang
dan dia boleh pilih pencetak lain.
Jadi, 18,
muktamad.
Tambah juga upah budak penghantar.
Mereka terkejar-kejar sementara awak goyang kaki.
Baik, puan.
Tuan saya juga ucap terima kasih.
Ramai orang tertanya-tanya akan misteri identiti dan kekayaannya.
Usaha mengungkai misteri itu pasti takkan berhasil.
Saya nak ke pasar dengan pelayan
tapi duit saya tinggal sikit dan…
Namun, ada satu lagi identiti misteri pada masa kini.
Walau bagaimanapun, misteri ini pasti boleh dibongkar.
Saya maksudkan permata musim ini, yang entah di mana.
Silalah bertindak, tuanku.
Satu dan dua.
Dia agak teruk.
- Dia dengar cakap kamu. - Saya boleh dengar.
- Jangan pijak kaki! - Cukuplah.
Untuk kagumkan ratu selepas gangguan tadi,
kamu harus sempurna.
Saya rasa gangguan itu yang sempurna.
Tak sangka Eloise Bridgerton tak dipilih sebagai permata, bukan?
Siapa tahu yang Colin senaraikan Albania
antara tempat yang dia akan lawat?
Tak tahu, tapi seronoknya dia boleh buat sesuka hati.
Kamu nak minum teh, Anthony?
Malangnya, tak boleh. Ramai orang minta wang hari ini.
Musim ini dah bermula,
saya perlu isi tabung tukang jahit ibu dan pengambilan pekerja baru.
Cincin ibu. Saya perlukannya.
Ladang di Ferryhallow.
Saya tak mahu pajak dulu kerana frosnya keras.
Apa kamu kata?
Fros buat tanah keras dan khasiatnya hilang.
Bukan hal itu. Tapi kamu mahu cincin ibu?
Cincin tunang ibu.
Abang berkenan seseorang di majlis pengenalan itu?
Saya rasa mereka semua cantik.
Tak juga. Semuanya nampak sama saja.
Abang cuma mahu bersedia apabila tiba masanya.
Masanya?
Saya dah senaraikan calon isteri dan waktu temu duga.
Temu duga!
Sayang, ibu sedia menyerahkan cincin ibu
apabila kamu dah jumpa kekasih hati.
Lagipun, ia disimpan di Rumah Aubrey.
- Baiklah. - Pastikan dia waras.
Ibu suruh saya?
Ibu tak perlu khuatir.
Percayalah, semuanya terkawal.
Awak ingin jadi ibu?
Ya. Saya rapat dengan adik-beradik saya.
Saya suka kanak-kanak.
Awak nak berapa orang?
Anak-anak?
Empat, atau lima. Mungkin enam.
Saya mahu tiga anak, tuan.
Kalau anak awak boros, apa yang awak akan buat?
Kita perlu pelayan cik baru untuk Eloise.
Pastikan pembantu baru ini lebih tabah.
Itu apa?
Akaun yang perlukan tandatangan tuan.
Hap ialah alat muzik indah
yang mengajar kita untuk sabar, kuat
dan menghargai keindahan, tuan.
Awak suka membaca?
Buku?
CIK GORING
Saya fasih dalam bahasa Perancis, Itali dan Latin.
Bahasa Greek pula?
Maaf, tuan. Saya lebih suka tarian quadrille.
Saya tahu menunggang kuda, menulis, menyanyi, menari.
Saya tahu operasi darab dan bahagi.
Malah, saya buat topi sendiri.
CIK HALLEWELL CIK EATON
CIK CLIFTON BENEDICT KATA TAK TAHU MENARI
CUKAI TERTAKSIR
Lagi 25, tuan.
Tunggu!
Cik perlukan bantuan?
Ayuh.
Hati-hati!
Awas!
Seronok menang?
Kali ini, saya takkan biar awak mula dulu.
Maafkan saya.
Saya tak berniat membimbangkan awak.
Pelayan awak tahukah yang awak mencelapaki kuda?
Saya tiada pelayan.
Awak dah bersuami.
Maafkan saya.
- Awak tentu sesat. - Tidak. Saya mahu pulang ke Mayfair.
- Ia di depan sana. - Mayfair?
Kalau begitu…
Terima kasih kerana ambil berat, tapi saya selamat.
Anggap saja yang kita tak bertemu
dan kita ikut haluan masing-masing.
Awak risau jika dilihat.
Saya risau kerana bertemu lelaki asing pada awal pagi
dengan soalan yang bertubi-tubi.
Rahsia awak selamat dengan saya.
Syukurlah.
Kalah lumba kuda kepada wanita di taman pagi-pagi buta.
Orang tentu tanya soalan yang bukan-bukan.
Itukah yang kita buat tadi?
- Berlumba? - Saya salahkah?
Tidakkah kita perlukan pertandingan untuk berlumba?
Ya, kalau kita ada garisan penamat,
tapi malangnya, ia tiada.
Awak tak suka kalah rupanya.
Awak…
Kalau ia berlaku sekalipun,
saya berani mengaku kalah atau salah.
Tapi rasanya awak tak begitu.
- Apa? - Mayfair bukan di sana.
Ia di arah bertentangan.
Tak sesat, ya?
Selamat sejahtera.
Ayuh.
Kita belum berkenalan.
Itu mustahil. Lagipun, saya mahu meraikan kemenangan saya.
Apa? Dia tiada di biliknya?
Saya cari dia selepas bangun, tapi dia tiada.
Lady Mary.
Lady Danbury.
Gembiranya saya bertemu awak.
Saya pun sama.
Setelah sekian lama.
Awak nampak sihat.
Saya ingin perkenalkan anak bongsu saya,
Cik Edwina Sharma.
Saya amat berbesar hati.
Terima kasih atas kemurahan hati puan.
Kediaman puan menakjubkan.
Buatlah macam rumah sendiri.
Tapi bukankah ada seorang lagi?
Ya, anak sulung saya.
Kate.
Kate. Ya.
Tapi dia turun dari kapal bersama awak, bukan?
- Maaf. - Kate!
Itu pun kamu.
Saya harap kalian tak tertunggu-tunggu.
Taman di sini amat indah.
Selepas berjalan jauh,
saya perlukan udara pagi yang segar.
Tapi saya dah tiba.
Lady Danbury, anak sulung saya,
Cik Kate Sharma.
Memandangkan kita semua di sini…
Hampir semua.
Apa maksud kamu?
Belum semuanya di sini. Newton belum sampai.
Dia masih di atas?
Ibu kata puan anjurkan majlis pertama setiap musim.
Saya dah dapatkan dewan berkaca indah
untuk acara tahun ini.
Kamu dengar tak, Edwina?
Menariknya.
Ia cara terbaik untuk menyertai masyarakat.
Anak-anak gadis saya teruja menantikan musim ini.
Saya pun.
Saya mahu memperkenalkan mereka kepada ratu,
tapi saya mahu periksa dulu penampilan mereka
sebelum mereka diperkenalkan.
Tuanku sangat teliti.
Baginda ratu akan hadir di majlis itu?
Jangan bimbang, Lady Mary.
Awak akan bersama saya.
Sudah tentu.
Saya dah rancang segalanya.
Piano dah ditala,
pengajar dah diupah, ada kelas tarian tengah hari ini,
diikuti dengan kelas bahasa Perancis yang pendek tapi menyeluruh.
Baiklah, tolong bangun.
Kedua-duanya sekali. Boleh kamu…
Postur yang mengagumkan.
Senyuman yang manis.
Ya.
Tapi usia si kakak agak membimbangkan.
Mana-mana lelaki budiman perlu diyakinkan.
Walaupun kita mungkin tak suka,
dia boleh dianggap agak tua pada usia…
Dua puluh enam, puan.
Tapi usah bimbang,
saya mencari suami bukan untuk diri sendiri,
tapi untuk adik saya yang berdiri megah
dengan senyuman yang anggun.
Apatah lagi apabila dia berbahasa Perancis.
Dia fasih dalam bahasa Latin, Greek,
Marathi dan Hindustani.
Dia bukan saja mahir bermain sitar, tapi juga piano.
Kemahiran menarinya pula,
saya akui, amat mengagumkan.
Memang benar,
kerana sayalah yang ajar dia tarian cotillion, quadrille dan waltz.
Belajar sendiri, tapi tetap mengagumkan.
Kate ambil berat tentang potensi adiknya musim ini.
Saya harap kami tak menyusahkan dengan semua pengajar itu.
Tiada masalah.
Betul cakap ibu saya tentang puan.
Puan sangat berbudi bahasa dan pemurah.
Banyak yang kami boleh belajar daripada puan seperti…
Penyediaan teh yang sangat sedap ini.
Kate? Tolong bawa Newton berjalan-jalan
sebelum ia kotorkan karpet yang indah ini.
Sudah tentu. Saya gembira dapat berkenalan dengan puan.
Saya dan adik saya gembira dinaungi puan musim ini.
Daphne beri senarai
untuk berjaya musim ini.
Nasihat khas tentang 10 cara terbaik untuk memikat lelaki.
Musim baru saja bermula, tapi saya dah hampir gila.
Satu lagi pen? Cepatnya awak pakai sampai haus.
Saya kerap berutus surat.
- Dengan waris baru? Dia dah sampai? - Belum.
Maksud saya, Colin selalu bercerita tentang pengembaraannya di Greek.
Saya dah tak baca suratnya. Kisahnya merapu-rapu.
- Tak macam Lady Whistledown. - Betul.
Tapi Colin pernah melawat negara luar, tak seperti dia.
Saya ingat awak kagumi dia.
Bukankah awak selamat daripada diperkenalkan kerana dia?
Saya gembira dengan gangguan itu.
Tapi saya baca akhbarnya pagi tadi
dan dia cuma tulis kisah yang dia dengar.
Gosip perlu dilaporkan. Lagipun, penulisannya indah.
Ya, tapi apa inti patinya?
Bagus juga apabila dia senyap sepanjang 10 bulan lepas,
sempatlah saya baca artikel yang berfaedah.
"Saudara sejantinaku, maafkan aku jika aku melayan mereka seperti manusia
dan bukan sekadar memuji keayuan mereka."
Wollstonecraft.
Angkuhnya.
Bayangkan jika Whistledown tulis begini,
dan bukannya melaporkan tentang setiap gadis awal kenal.
Legalah sikit hati kita selepas penat minum teh dan menari.
Saya rasa Whistledown tulis begitu
kerana dia tak terlibat secara langsung.
Agaknya semua orang ada teori sendiri.
Puan mahu saya sediakan kentang untuk makan malam?
Kentang lagi?
Kenapa kita selalu makan kentang?
Kerana sekarang, sayalah pengurus rumah, pelayan, orang gaji dan tukang masak.
Semua pekerja dah berhenti?
Tapi saya pandai rebus kentang.
Terima kasih, Pn. Varley. Kentang sedap juga.
Musim baru tanpa gaun atau pembantu baru.
Perlukah kita kosongkan bekas air kencing sendiri?
- Ibu, saya tak sanggup buat. - Bertenang.
Ibu dah kata,
Lord Featherington yang baru
akan tanggung kita semua.
Tapi mana dia? Kenapa dia masih belum sampai?
Mungkin dia nak kita menderita.
Dia entah di mana dan gembira dengan penderitaan kita
kerana dia seorang yang kejam.
Dengar kata dia halau anaknya ke Amerika
kerana berani mempersoalkannya.
Entah ke mana dia akan hantar kita kalau itu keputusannya.
Mungkin Cornwall.
Cornwall?
Bolehlah kamu lawat kakak dan En. Finch.
Kita tiada wang untuk gaun atau pekerja baru, apatah lagi hantaran.
Dia takkan benarkan saya berkahwin?
Mestilah tidak.
Dia mungkin tua dan perengus, tapi dia beradab
dan takkan mungkir janji.
Oleh itu, kita perlu cari suami untuk kamu semua.
Melainkan kamu bertunang
sebelum saudara kita tuntut harta Featherington,
terpaksalah kita harapkan simpatinya dan moga Tuhan menyebelahi kita.
Puan boleh jual sudu garpu perak.
Set pinggan mangkuk boleh tahan mahal.
Kakak nak pakai gaun itu?
Ia agak cantik.
Tidak. Ia untuk adik.
Kita cari suami untuk adik, bukan untuk kakak.
Ya. Kakak anak dara tua.
Kakak tak kisah melayan anak-anak saudara satu hari nanti.
Kakak akan manjakan mereka. Kamu tentu tahu, bukan?
Kenapa?
Saya…
Saya harap mereka suka saya malam ini.
Mestilah.
Tabiat ibu apabila dia bimbang sudah kembali.
Gosip yang dia hadapi
selepas mengahwini ayah tentu meremukkan hatinya.
Itukah yang kamu bimbangkan? Ia dah lama berlalu.
Tapi orang masih ingin tahu.
Tentang keluarga kita dan hubungan antara kita.
Kita adik-beradik.
Tempat ini mungkin berbeza,
tapi ia takkan mengubah hubungan kita.
Lagipun, Lady Danbury akan pastikan semuanya berjalan lancar.
Dia akan bantu kita.
Dia lebih menggerunkan daripada yang saya sangka.
Dia tentu mengamuk
kalau tahu yang kakak curi-curi keluar pagi-pagi buta.
Betulkah orang tak nampak kakak?
Ya dan abaikan dia.
Dia tak menakutkan seperti yang dia sangka.
Kamu tentu teruja.
Ini mukadimah sebuah hidup yang bahagia.
Malam ini, kamu cuma perlu ingat kriteria suami yang kamu cari.
Lelaki yang menawan,
dan tampan.
Putera atau mungkin juga, duke.
Bukan rupa atau gelaran yang akan memikat kamu.
Tapi fikiran dan semangat yang akan menawan hati.
Apabila dia berbicara, hanya hati kamu yang mendengarnya.
Itulah yang kamu perlu cari.
Itulah cinta sejati untuk kamu.
Gaun ini.
Mereka tentu terpegun.
Jangan lupa bernafas macam biasa.
Marquis Ashdown.
Dia mungkin masih muda, jadi dia akan hidup lama.
Earl Gloucester. Isterinya baru meninggal akibat selesema.
Dia pasangan menari yang membanggakan, Cik Sharma.
Saya tak mahu menari malam ini, Lady Danbury.
Kamu ada teman di tanah air yang kamu rahsiakan?
Semua itu tak penting.
Saya cuma fikir tentang pasangan untuk adik saya.
Dia mengharapkan saya. Bagaimana dengan Duke Suffolk?
Menurut Debrett's, dia antara calon terbaik tahun ini.
Dia tayang wanita simpanannya.
Cik Sharma, percayalah, saya dah aturkan calon yang sesuai.
Itu pun dia.
Banyaknya bunga,
tapi beta mencari sebutir permata.
Sekarang masih terlalu awal.
Lady Danbury. Seperti biasa, majlis ini indah sekali.
Namun, majlis beta nanti pasti lebih mengagumkan.
Tuanku, patik tak terfikir mahu menandingi tuanku.
Memang patut pun.
Tuanku, memperkenalkan Lady Mary Sharma
yang tuanku tentu ingat.
Ini pula anak-anaknya,
Cik Sharma dan Cik Edwina Sharma,
yang merupakan tetamu istimewa patik musim ini.
Beta berbesar hati.
Dengar kata, banyak yang kamu lalui
untuk menyertai kami semula, Lady Mary.
Kalaulah kamu ucapkan selamat tinggal sebelum kamu pergi dulu.
Menariknya cabaran ini.
Jangan usik gaun kamu.
Kamu nampak cantik.
Saya macam lembu yang dihias untuk dilelong.
Daphne pun bimbang semasa majlis rasmi pertamanya.
- Tapi hasilnya baik-baik saja. - Yalah.
Mari, adik. Kek di acara begini biasanya lazat.
Calon kali ini kurang berkualiti.
Tentu ada seseorang yang menawan hati kamu.
Apatah lagi, viscount bercadang mencari isteri musim ini.
- Ibu, biar betul? - Ya, betul.
Lady Bridgerton.
Lord Bridgerton.
- Lord Bridgerton mahu menari? - Selamat malam.
Itu Lady Mary Sheffield Sharma?
Tak sangka dia berani pulang ke sini.
Ibu, mengejutkan, bukan?
Lady Mary permata musim kami
sehingga dia mengahwini seorang kerani.
Selepas itu, mereka berdua lari ke India.
Kalau suaminya putera saja, logiklah juga,
tapi lelaki itu pekerja biasa yang sudah ada anak.
Itu tentu dia.
Anak yang tua itu.
Pasangan Sheffield, ibu bapa Lady Mary gagal menghilangkan arang di muka.
Hingga terlalu malu untuk muncul di London.
Kalaulah semua keluarga semulia keluarga kita.
Bukan begitu, Lady Featherington?
- Sayang! - Sayangku.
Encik dan Pn. Finch.
Lady Featherington.
Saya gembira melihat awak datang.
Setelah begitu lama awak berkabung.
Hampir selama anak kami mencintai Philippa.
Tak sangka, bukan?
Ya.
Hidup kami agak mencabar.
Hidup kami terasa kelam kebelakangan ini.
Awak datang sendirian atau waris baru dah tiba untuk menguruskan
hantaran anak awak yang belum selesai?
"Belum selesai." Itulah perkataannya, En. Finch,
kerana saya juga rasa tak tenang kerananya.
Bagai kaca terhempas ke batu sedihnya
kerana merindui suami yang sudah tiada.
Masanya belum sesuai!
Awak yang mahu anak kita berpindah keluar!
Maaf, Lady Featherington.
Beritahulah kami apabila awak rasa lebih tenang.
Boleh?
- Nombor lapan? - Ya.
Saya kenal lelaki itu.
- Siapa? - Viscount itu.
Rasanya saya belum memperkenalkan dia.
Sudah tentu.
Saya tentu silap orang.
Tapi kamu pandai menilai.
Viscount Bridgerton kaya, kenal orang berpengaruh
dan anak salah satu keluarga yang paling berjaya di sini.
Dia mahu berkahwin musim ini,
dan itu menjadikan dia calon yang paling diidam-idamkan.
Dia sangat tampan.
Ya.
Ya, agaknya.
Lord Corning.
Saya ternanti-nanti kedatangan awak hari ini.
Memperkenalkan Cik Sharma
dan Cik Edwina Sharma.
Salam perkenalan.
Cik Edwina, cik sudi menari dengan saya?
Corning, ya?
Baron Corning.
Sudah tentu, tuan.
Saya tak pernah terbaca nama keluarga Corning.
Benda yang kamu baca tak penting.
Pokoknya, gadis dianggap biadab
kalau dia menolak jemputan menari
melainkan dia dah berjanji untuk menari dengan lelaki lain.
Nampaknya banyak lagi yang kamu perlu belajar.
Tarian Sepanyol?
Orang kata Millerson sembunyikan anak luar nikah.
Dia seiras ayahnya.
Itu pun awak.
Pen, gembiranya kita berjumpa. Saya dah tak larat melayan ibu saya.
Mujurlah dia tak suruh awak jadi bunga matahari.
Lebah pun mungkin keliru.
Cik Bridgerton. Bolehkah saya menari dengan cik?
Atau menemani cik mengambil lemonad?
- Cik nampak haus. - Dia dah layu?
Atau mungkin punc?
- Itu lawak bunga. - Maaf.
Malangnya kad tarian saya dah penuh.
Lord Byron? Wellington? Eloise, ini nama palsu!
Saya cuma ikut nasihat kakak saya.
Katanya, kita perlu pastikan
kad tarian berisi nama orang-orang penting.
Eloise?
Kamu di sini rupanya.
Mari. Ibu mahu memperkenalkan seseorang.
Bridgerton!
Saya nak belanja awak minum.
Untuk apa?
Memandangkan awak calon idaman musim ini,
taklah kami dikejar ibu yang mencari calon untuk anak mereka.
Kamu bergembiralah selagi boleh.
Kelak, kamu juga perlu lalui proses berkenalan yang mengarut ini.
Mengiringi gadis keliling kota sampai jadi gila.
Mereka semua berbezakah? Pilih saja yang tak menyakitkan hati.
Kahwin dan buat anak.
- Kemudian, buatlah sesuka hati. - Juga cari teman yang berahi.
Suka hati awaklah, tapi kalau saya mahu berkahwin,
saya tak mahu cari wanita sembarangan.
- Takkanlah awak mencari cinta sejati? - Cinta tak penting.
Tapi untuk menjaga keturunan,
ibunya haruslah sempurna.
Wanita rupawan, tak bodoh,
cukup beradab untuk menjadi viscountess.
Itu saja.
Namun, tiada gadis yang memenuhi kriteria itu.
Awak mahu yang terbaik.
Mungkin ratu akan pilih permata.
Tak perlulah awak susah payah pilih sendiri.
Mengurat itu dah kira cerita lain.
Mengurat mudah saja.
- Mari kita hisap paip? - Kamu pergilah dulu.
Siapa di situ?
Saya boleh dengar…
awak.
Maafkan saya.
Saya tak tahu nama awak.
- Saya berharap kita berjumpa lagi. - Kerana saya tak bodoh dan cukup beradab?
- Awak pasang telinga? - Tak perlu pun.
Pengumuman kriteria awak yang berjela-jela itu
boleh didengari semua orang.
Kenapa? Awak tak suka?
Saya tak suka lelaki cari isteri hanya untuk buat anak.
Saya tak maksud…
Awak Viscount Bridgerton, bukan?
Jika awak jumpa wanita sempurna itu,
awak fikir dia mahu terima awak?
Atau adakah semua gadis London begitu mudah tertawan
oleh senyuman menawan semata-mata?
Awak tertawan dek senyuman saya.
Saya rasa awak perasan bagus.
Sifat awak sama lekehnya dengan kemahiran awak menunggang kuda.
Selamat malam.
Pen!
- Awak nak ke mana? - Saya nak ambil angin.
Saya rasa lemas di dewan itu.
Disebabkan udara atau perbualan di sana?
Mungkin bagus juga jadi gadis awal kenal.
Saya boleh ikut awak. Kita takkan bersendirian.
Saya rasa juga begitu.
Mana abang dan adik kamu?
Mereka menghilangkan diri? Baguslah.
Lady Danbury. Malam ini menakjubkan.
Kebanyakannya.
Ada beberapa tetamu yang saya harap tak datang.
- Saya harap saya bukan antaranya. - Kita ada matlamat yang sama musim ini.
Benar. Saya tak sabar berjumpa anak jagaan awak.
Saya juga tak sabar untuk ajar ibu-ibu lain cara permainannya.
Tapi nampaknya awak dah buat mereka teruja semasa awak umumkan
niat viscount musim ini.
Dia dah bersedia. Nak kata apa lagi?
Mereka perlu jalankan tugas mereka.
Lady Danbury, kami minta diri.
Cik Sharma, memperkenalkan…
Selamat berkenalan. Ibu saya dah menunggu.
Kita jumpa di rumah.
Orang sedang memerhati. Jelas sekali kamu tak senang…
Kami kini sedar yang kami tak bersedia untuk proses yang mencabar ini.
Saya pasti ketiadaan Edwina menjadikannya lebih berharga.
Majlis malam ini menakjubkan, Lady Danbury.
Terima kasih banyak-banyak.
Nampaknya,
tugas kita berdua sangat berat tahun ini.
Jangan harap saya nak berdiam diri.
Awak pun tahu, saya bukan wanita sebegitu.
Selamat malam, ibu!
Selamat malam, kakak!
Selamat malam, anak-anak!
- Boleh laju lagi? - Baik!
PENCETAK LORONG CHANCERY
Tak sangka. Saya ingat awak tak datang.
Tuan saya minta maaf atas kelewatan ini.
Cetak ia sebelum tengah hari.
Ini hasil jualan edisi lepas?
800 setiap salinan, kos lima peni, harga lapan peni,
tolak upah penghantar,
bakinya 11 paun dan dua syiling.
Tuan saya akan ambil sepuluh paun.
Ambillah bakinya untuk khidmat awak yang cekap.
Kelewatan begini akan kerap berlaku akibat masalah yang tak dapat dielakkan,
jadi awak yang untung.
Tiada apa-apa yang dapat menandingi
nikmat sebuah kejayaan.
Namun, selepas kejadian pada malam tadi,
nampaknya nikmatnya tidak akan dikongsi semua orang.
Ibu Viscount Bridgerton
telah mengumumkan niat anak sulung
untuk berkahwin,
namun, saya pasti ramai yang tertanya-tanya
sama ada bekas buaya darat ini
sudah benar-benar berubah.
Mungkin dia, seperti kita semua,
masih menunggu baginda ratu menamakan permatanya.
Atau mungkin penulis ini
harus menyelesaikan masalah ini sendiri.
Beta tak suka digesa membuat pilihan.
Oleh sesiapa pun.
Sudah tentu, tuanku.
Ambil pinggan ini,
dan bawa senarai bangsawan.
Awak nak teh?
Mungkin dengan susu.
Itu guli? Seronoknya!
Boleh saya membaca?
Walaupun ada ramai gadis terlatih dan terjaga
yang akan diperkenalkan,
penulis ini tertanya-tanya
sekiranya ada pilihan yang lebih mengejutkan.
Adiknya boleh tahan jika kakaknya tak menyibuk.
Kakaknya teruk betul.
Turun dari kerusi saya!
Tak kiralah sesiapa yang dipilih sebagai permata,
semoga ada pelamar yang cair otaknya,
agar buah fikirannya tak buat si anak dara kering dan kelayuan.
Bijaknya cara dia guna pokok untuk memperkecilkan orang.
Ya, bijak sekali!
Periksa nilai kaki lilin itu.
Baik, puan.
Yang itu. Nampak tak?
Lady Goring suka
gaun Eloise malam tadi, Pn. Delacroix.
Dia asyik kata ia padan dengan warna kulit Eloise.
Dia kata kamu mengingatkan dia kepada Daphne.
Saya bukan Daphne.
Yang ini.
Sudah tentu, Lady Bridgerton.
Eloise, kamu tentu rasa seronok kalau kamu menari dengan seseorang.
Berkenalan dengan orang baru mengujakan.
Ya, jelas sekali Abang Anthony teruja.
Terpesona oleh gadis yang lincah menari?
Kaki abang masih kebas.
Abang ingat gadis diajar menari.
Saya ingat lelaki mampu berbicara.
Malangnya impian kita tak tercapai.
Eloise boleh jadi permata yang berkilauan.
Ibu setuju, Hyacinth.
Mungkin tuanku akan perasan malam esok.
Kakak benci kamu.
Pn. Delacroix.
- Saya tak tahu awak datang. - Mestilah saya datang.
Siapa lagi yang mampu menghasilkan gaun indah untuk musim ini?
Jadi, boleh kita bertemu malam ini?
Dengar kata, ada parti.
Saya ada banyak kerja, En. Bridgerton,
dan saya amat mengutamakan karya saya.
Selamat sejahtera.
Adik.
Kamu masih ada hubungan dengan tukang jahit itu?
Tidak. Abang dah ada calon isteri? Atau abang nak sakiti hati semua gadis?
Ibu tahu tak?
- Tahu apa? - Saya nak jumpa peguam cara.
Selamat melukis.
Anthony?
Ada beberapa gadis manis malam tadi, bukan?
Lady Delilah sangat sopan santun
dan orang kata Cik Goodrum pandai menyulam.
Cubalah mengenali mereka.
Lady Delilah tak petah
dan Cik Goodrum fikir Napoleon mempertahankan Sepanyol.
Manakala gadis lain terlalu biadab dan saya enggan bertemu mereka lagi.
- Anthony. - Saya mahu wanita sempurna.
Carilah wanita begitu.
Bakal isteri saya akan jadi Viscountess Bridgerton.
Dia akan memperkenalkan adik-adik saya dan melahirkan anak-anak saya.
Ibu mahu mereka dijaga oleh wanita yang baca peta pun dia tak tahu?
Ini tanggungjawab saya.
Kamu akan hidup bersendirian
jika itu yang kamu cari.
Selamat sejahtera.
Kenapa bilik ini sunyi sepi?
Kerana saya berseorangan?
Membaca, seperti biasa.
Kamu membosankan.
Kakak akan terkejur kalau Philippa berjaya mengahwini Finch.
"Terkedu." Perkataannya "terkedu".
Ini apa?
Apa?
- Benda yang kamu tulis ini. - Mana ada.
Ada.
Prudence. Jangan… Pulangkannya!
Nakalnya dia! Ini yang kamu buat senyap-senyap?
Kenapa kamu belum tidur lagi?
Penelope tulis surat…
kepada Colin Bridgerton.
Patutlah jarinya penuh dakwat.
Tolonglah, Penelope.
Colin kawan saya!
Macamlah dia nak tulis surat kepada orang macam kamu.
- Benda ini bernilai tak? - Apa?
Buku-buku kamu. Buku berharga juga, bukan?
Mungkin tidak.
Sayang sekali.
Jangan buang masa kamu
dengan surat mengarut itu.
Mustahil Colin Bridgerton mahu berkawan dengan kamu.
Bersihkan tangan sebelum orang fikir kamu orang kebanyakan.
Puan.
Ada surat.
Teh kamu dah sejuk.
Tak seperti kuda saya.
Kamu mahu keluar menunggang kuda lagi pagi esok?
Saya tahu semua yang berlaku di dalam rumah saya.
Memandangkan kamu suka curi-curi keluar,
lebih baik jika saya berterus terang.
Surat daripada pasangan Sheffield, datuk dan nenek kamu.
Saya beritahu mereka tentang kamu.
Mereka bukan datuk dan nenek saya.
Malah, kami tiada pertalian darah.
Kamu tak berterus terang dengan saya.
Saya memang tak sepatutnya keluar awal pagi tanpa teman.
Bagaimana dengan sebab utama
kamu datang ke London dengan adik kamu?
Itu yang saya nak tahu.
Kami mencari suami buat Edwina.
Itu saja?
Jangan cuba tipu
atau memperdaya saya, Cik Sharma.
Tak ramai yang berani mengakali saya, apatah lagi berjaya melakukannya.
Kamu tinggal di rumah saya dan bawah jagaan saya,
serta bergantung pada nama baik, kenalan dan wang saya.
Saya sokong kamu dan adik kamu di depan baginda ratu,
semuanya kerana
saya ingin membalas jasa baik kawan lama saya…
Kami berterima kasih atas segalanya.
Ibu kamu sudah tentu merindui ayah kamu.
Tapi dia tak mahu kembali ke sini, bukan? Kamu yang mahu datang!
Saya enggan dijadikan alat dalam permainan orang lain.
Kami tak buat begitu.
Jika begitu, beritahu saya
syarat pasangan Sheffield
berkenaan calon suami Edwina.
Syarat yang saya rasa
akan memberikan kemewahan kepada kamu dan keluarga kamu.
Edwina harus mengahwini lelaki bangsawan Inggeris.
Mereka gagal kawal perkahwinan ibu kamu,
jadi mereka mahu masuk campur dalam perkahwinan adik kamu.
Ya.
Mereka terkesan akibat status ayah saya sebagai orang bawahan.
Tapi percayalah, Lady Danbury, saya tak buat untuk diri sendiri.
Selepas ayah saya meninggal dunia, saya dan ibu saya berusaha
untuk membesarkan Edwina supaya dia tak tahu kesusahan kami.
Tapi wang makin kurang. Kami habiskannya untuk datang ke sini.
Pasangan Sheffield bersedia menyediakan hantaran yang banyak
dan menjaga ibu saya,
kalau suami Edwina lelaki bangsawan.
Bagaimana dengan kamu?
Kalau perlu, saya sanggup berkahwin demi keluarga saya.
Tapi saya bukan anak kandung ibu saya.
Edwina anaknya.
Saya habiskan lapan tahun hidup saya
membesarkan adik saya supaya berjalan,
bercakap dan bermain piano dengan sempurna.
Saya ajar dan lihat dia berusaha lebih keras daripada orang lain.
Malah, saya ajar dia buat teh yang orang Inggeris suka itu.
Padahal saya tak suka teh.
Asalkan adik saya tak hidup melarat,
saya sanggup senyum dan mengangguk
selepas setiap teguk.
Adik kamu berhak tahu.
Kamu sendiri pun kata, ini masa depannya.
Sebab itulah saya melindunginya.
Saya kenal sangat perangainya.
Kalau dia tahu keadaan sebenar,
dia akan segera berkahwin untuk menggembirakan kami.
Dia akan setuju dengan lamaran mana-mana lelaki.
Edwina berhak diberi peluang mencari cinta tanpa rasa terbeban.
Tolonglah jangan beritahu sesiapa.
Tercipta setelah ribuan tahun lamanya,
menjadi dambaan rakyat jelata,
namun dimiliki segelintir golongan berada,
tiada orang di muka bumi ini yang diiringi panahan mata
seperti sebutir permata.
Adakah akhirnya,
ratu kita akan memadamkan segala tanda tanya
dan mengurniakan anugerahnya
kepada anak gadis yang paling bertuah malam ini?
Dengan begitu banyak masa depan yang dipertaruhkan,
pasti bukan penulis ini saja
yang menunggu dengan penuh debaran.
Beta harap kamu puas hati dengan segalanya di kota ini,
Lady Mary.
Ya, tuanku.
Maksud beta, untuk kali ini.
Mungkin ibu kamu mahu minum, Cik Sharma.
Patik rasa Lady Mary patut dipuji, tuanku.
Jelas sekali dia mentaati tuanku kerana sanggup memperkenalkan anak-anaknya
untuk dinilai oleh tuanku.
Patik rasa, anak bongsunya
boleh menjadi calon isteri yang dicemburui ramai.
Kenapa kamu cuba mempengaruhi beta, Lady Danbury?
Tuanku kata tuanku mahu menggegarkan musim ini.
Inilah peluangnya.
Ada gadis di sini yang abang belum tolak?
Kamu seniman. Ada sesiapa yang memberikan ilham?
Malam ini, permata akan diumumkan dan abang akan ada isteri.
Lady Bridgerton. Cik Bridgerton.
Sayang sekali kamu tak sempat diperkenalkan di istana.
Sayang sekali.
Beta hampir terlupa yang debut kamu musim ini.
Selepas kejayaan kakak kamu,
mungkin tuah akan menyebelahi keluarga kamu.
Majlis ini sangat indah, tuanku. Bergemerlapan bak intan permata.
Tapi saya sebenarnya lebih menyukai batu zamrud.
Aduhai!
Rantai kegemaran beta bertatahkan batu zamrud.
Kamu ambil tahu tentang beta.
Kamu dah banyak berkembang sejak tahun lepas, Cik Bridgerton.
Kalau tuanku pilih Eloise sebagai permata,
abang mahu kahwini siapa?
Diamlah.
Pen!
Kita perlu pergi.
Saya dah menawan hati ratu tanpa sengaja.
- Rasanya baginda sukakan saya. - Eloise, bertenang.
Eloise Bridgerton. Permata.
Mungkin sekarang, awak patut tinggalkan gadis terpinggir
dan pilih kawan baru yang berjenis.
- Saya ada ruang… - Saya lebih rela mati.
Boleh awak hadap seluruh musim
dengan acara bodoh begini bersama gadis seperti Cressida Cowper?
Bukan dia saja,
tapi mereka semua pandang saya macamlah saya tembikar mahal.
Bagaimana awak laluinya, Pen?
Nasib kita tak sama, El.
- "Gadis terpinggir," ingat lagi? - Bukan itu…
Cressida berang hingga gaun barunya gagal menutupi kebiadabannya.
Ia taklah teruk sangat.
Terpinggir macam saya.
Saya selalu dapat minum lemonad dulu
dan tahu orang yang pandai menari.
Saya kenal pelamar yang serius
daripada cara dia pandang gadis yang bersama lelaki lain.
Malah, saya dapat dengar gosip para kundang.
Awak rahsiakannya daripada saya.
Usah pura-pura lagi, Pen.
Awak sukakannya.
Kadangkala, ia seronok.
Saya tahu awak tak suka Lady Whistledown,
tapi takkah awak rasa dia menghiburkan?
Bukan begitu.
Semasa dia tiada, saya fikir saya akan rindu dan perlukan dia
untuk memahami dunia ini.
Tapi selepas dia kembali, dia hanya melaporkan perkara biasa
dan buat saya teringat kekangan hidup saya.
Saya boleh rasa diperhati.
Mereka sering membandingkan saya dengan Daphne.
Dia permata sempurna yang menggembirakan ibu saya.
Saya tak dapat menandinginya.
Saya pun tak mahu, tapi saya masih tertekan
kerana kehadiran saya mengecewakan ramai orang.
Saya tak terfikir begitu.
Tiada sesiapa menyedari kewujudan saya.
Rasanya seronok juga.
Kita boleh berhibur
tanpa perlu memenuhi harapan orang.
Ia buat kita rasa bebas.
Mungkinkah sebab itu Whistledown tak mahu dikenali?
Mungkin.
Mungkinkah sebab itu Cressida teruk?
Tidak.
Dia begitu kerana sanggulnya ketat.
Beta gembira dengan kehadiran kamu
dan amat menghargainya.
Dengan ini, beta berkenan untuk memperkenalkan permata musim ini.
Cik Edwina Sharma.
Abang memandangnya seperti saya melihat lukisan.
Kita semua perlukan ilham, bukan?
Viscount Bridgerton.
Kamu dah bertemu permata terbaru beta?
Terima kasih atas pengenalan ini, tuanku.
Patik berharap dapat menari dengannya.
Saya mahu ucap terima kasih.
Anakku, sekarang masih terlalu awal untuk ucapan itu.
Sekarang, barulah prosesnya bermula.
Benar, tentu ramai pelamar yang perlu disaring untuk adik saya.
Tapi di manakah dia sekarang?
Maaf kalau saya berterus terang, tapi awak mahu anak?
Saya ingin memiliki anak sendiri.
Jumlahnya tak penting, saya bersyukur dengan anugerah-Nya
dan akan menentukan masa depan bersama suami saya.
Itu keputusan yang bijak.
Awak tahu bermain alat muzik?
Ya, banyak alat muzik.
Tapi pendidikan saya lebih tertumpu pada bidang yang lebih serius.
Bahasa moden dan sastera klasik.
Saya suka membaca.
Awak tak nampak terganggu oleh soalan-soalan saya.
Perlukah saya rasa begitu?
Saya kagum dengan lelaki yang tahu akan kemahuannya.
Ayah awak ada? Saya mahu bercakap dengannya.
Malangnya, dia dah lama tiada.
Saya amat bersimpati.
Ayah saya pun.
Tapi kakak saya datang.
Restunya amat penting jika kita… Itu pun dia.
- Kate! - Lord Bridgerton.
Awak dah berjumpa Cik Edwina. Ini…
Kakaknya.
Cik Sharma, tuan.
Viscount Bridgerton pandai menari.
Mungkin saya boleh belajar daripada tuan.
Mari kita pergi ke bilik rehat.
Kakak, kenapa?
Jauhi lelaki itu, faham?
Dia permata yang sempurna.
Benar.
Saya akan mengahwininya.
Ada beberapa perkara yang kamu perlu tahu.
Karat, kejernihan, warna dan potongan.
Akhirnya, ratu menamakan permatanya.
Apa yang berlaku?
Puan.
Dia dah sampai.
Lord Featherington yang baru.
Lady Featherington.
Itukah panggilannya jika kita bukan suami isteri?
Aneh rasanya.
Saya ingat warisnya dah tua.
- Saya ingat dia hodoh. - Anak-anak.
Tak apa.
Itu ayah saya.
Dia memang hodoh dan sangat tua.
Terlalu tua,
jadi, dia pun mati.
Maaf kerana lambat sampai. Saya datang dari Amerika.
Tapi saya dah uruskan segalanya.
Awak tentu Philippa. Hantaran kepada Finch telah dibayar.
Saya akan terima buku kira-kira mendiang
dan saya dah pindahkan barang awak dari bilik tidur, Lady Featherington.
Gelarannya masih terasa aneh.
Awak pindahkan barang saya?
Saya akan guna bilik itu memandangkan ini rumah saya.
Awak tentu faham.
Betul cakap ibu. Lady Featherington akan menyara kita.
Walaupun penulis ini berasakan Cik Edwina Sharma
seorang gadis yang luar biasa,
sudah tiba masanya untuk saya menggunakan lembaran ini
untuk kisah berbeza.
Suatu perubahan.
Tidakkah amalan menamakan permata
sesuatu yang agak mengarut?
Tidakkah gadis patut dinilai berdasarkan ciri-ciri
selain kemahiran menari atau tingkah lakunya?
Tidakkah dia patut dinilai
berdasarkan kejujuran, sifat
dan pencapaiannya?
Bagaimana, Eloise?
Saya suka.
Mungkin seandai­nya ratu meninggalkan
amalan memilih permata yang mengarut itu,
kita dapat lihat yang seorang gadis bukan gadis semata-mata.
Apa masalahnya, tuanku?
Edwina Sharma.
Permata beta.
Nampaknya, menyinar saja tak mencukupi baginya musim ini.
MARC PILCHER DALAM INGATAN
Terjemahan sari kata oleh Noorsalwati Nordin